PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2010/ZK/3/1/069	Bratislava 16. decembra 2010 

Protimonopolný úrad Slovenskej republiky, odbor koncentrácií v správnom konaní 
č. 0033/OK/2010 začatom dňa 30.08. 2010 na základe oznámenia koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľa Král, s.r.o., Predmestská 83, 010 01 Žilina, IČO: 31 596 363 a podnikateľa Král Consulting, s.r.o., Predmestská 85, 010 01 Žilina IČO: 36 382 418 vo veci koncentrácie podnikateľov Král, s.r.o., Predmestská 83, 010 01 Žilina, IČO: 31 596 363 a podnikateľa Král Consulting, s.r.o., Predmestská 85, 010 01 Žilina IČO: 36 382 418

rozhodol

podľa § 32 ods. 2 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že konanie vo veci oznámenej koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcej v zlúčení podnikateľov Král, s.r.o., Predmestská 83, 010 01 Žilina, IČO: 31 596 363 a Král Consulting, s.r.o., Predmestská 85, 010 01 Žilina 
IČO: 36 382 418 na základe Zmluvy o zlúčení uzatvorenou medzi Král, s.r.o., Predmestská 83, 010 01 Žilina, IČO: 31 596 363 a Král Consulting, s.r.o., Predmestská 85, 010 01 Žilina IČO: 36 382 418 formou Notárskej zápisnice č. N 73/2010 Nz27101/2010 NCRls 27551/2010 napísanou dňa 02.08.2010 notárom JUDr. Zuzanou Kolembusovou na Notárskom úrade JUDr. Zuzany Kolembusovej so sídlom Moyzesova 31, Žilina z a s t a v u j e,   pretože dôvod na konanie nebol daný.

Odôvodnenie:

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 30.08.2010 listami zaevidovanými pod číslami 3094/2010 a 3097/2010 doručené oznámenie koncentrácie podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), spočívajúcej v zlúčení podnikateľov Král, s.r.o., Predmestská 83, 010 01 Žilina, IČO: 31 596 363 (ďalej len „Král, s.r.o.“) a Král Consulting, s.r.o., Predmestská 85, 010 01 Žilina IČO: 36 382 418 (ďalej len „Král Consulting“), pričom nástupníckou spoločnosťou je spoločnosť Král, s.r.o. (ďalej spoločne len „Oznámenie koncentrácie“).
2.	Na základe Oznámenia koncentrácie začalo dňa 30.08.2010 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie vo veci koncentrácie podnikateľov Král, s.r.o.. a Král Consulting o čom úrad informoval listom číslo 3183/PMÚ SR/2010 zo dňa 08.09.2010 podnikateľov Král, s.r.o. a Král Consulting informoval.
3.	Vzhľadom na to, že Oznámenie koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“), úrad vyššie uvedeným listom zároveň vyzval oznamovateľa koncentrácie na jeho doplnenie a tiež ho upozornil, že lehota na vydanie rozhodnutia podľa § 11 zákona nezačala plynúť.

Podnikatelia

4.	Podľa § 2 ods. 1 písm. a) zákona sa tento zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosiahnutie zisku.
5.	Podľa § 2 ods. 4 zákona sa tento zákon vzťahuje aj na činnosti a konania, ku ktorým došlo v cudzine, ak vedú alebo môžu viesť k obmedzovaniu súťaže na tuzemskom trhu.
6.	Z podkladov a informácií, ktoré boli v rámci predmetného správneho konania úradu predložené, vyplynuli nasledujúce skutočnosti:
7.	Spoločnosť Král, s.r.o. je spoločnosť s ručením obmedzeným  zapísaná, v obchodnom registri Okresného súdu Žilina, Oddiel Sro, vložka číslo 1551/L.
8.	Keďže Král, s.r.o. je právnickou osobou zapísanou v obchodnom registri, je podnikateľom podľa § 2 Obchodného zákonníka, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.
9.	Spoločnosť Král Consulting je spoločnosť s ručením obmedzeným, ktorá bola   zapísaná, v obchodnom registri Okresného súdu Žilina, Oddiel Sro, vložka číslo 11325/L.
10.	Keďže Král Consulting je právnickou osobou zapísanou v obchodnom registri, je podnikateľom podľa § 2 Obchodného zákonníka, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

Forma koncentrácie

11.	Podľa § 9 ods. 1 zákona koncentrácia na účely tohto zákona je proces ekonomického spájania podnikateľov, ktorým je 
a) zlúčenie alebo splynutie dvoch alebo viacerých samostatných podnikateľov, alebo
b) získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

12.	Podnikatelia Král, s.r.o. a Král Consulting v Oznámení koncentrácie oznámili úradu, že 2.8.2010 prijalo valné zhromaždenie spoločnosti Král, s.r.o., Uznesenie na základe ktorého došlo k zlúčeniu spoločností Král, s.r.o. a Král Consulting, pričom nástupníckou spoločnosťou je spoločnosť Král, s.r.o. a zanikajúcou spoločnosťou je Král Consulting, s.r.o..
13.	Nakoľko však úrad nemal dostatok informácií a podkladov na to, aby zistil, či došlo ku koncentrácii, tak ako je uvedené vyššie, vyzval oznamovateľov koncentrácie, aby Oznámenie koncentrácie doplnili a to v prvom kroku najmä o informácie a podklady, na základe ktorých úrad zistí, či došlo ku koncentrácii podľa § 9 ods. 1 písm. a) zákona. 
14.	Doplnením Oznámenia koncentrácie doručeným úradu dňa 06.10.2010 zaevidovaným pod číslom 34752/2010 a doplnením Oznámenia koncentrácie doručeným úradu dňa 08.12.2010 zaevidovaným pod číslom 4235/2010 oznamovatelia koncentrácie doplnili informácie a podklady nevyhnutné na posúdenie, či došlo ku koncentrácii podľa § 9 ods. 1 písm. a) zákona.
15.	Dňa 22.11.2010 bolo úradu doručené plnomocenstvo udelené podnikateľmi Král, s.r.o. a Král Consulting, ktorým splnomocnili JUDr. Kvetoslavu Kolínovú - advokátku, Národná 10, 010 01 Žilina, aby ich zastupovala v správnom konaní vo veci predmetnej koncentrácie.
16.	V rámci podkladovej dokumentácie bola úradu predložená Zápisnica zo zasadnutia Valného zhromaždenia spoločnosti Král, s.r.o. napísaná dňa 02.08.2010 v Žiline v sídle spoločnosti Král, s.r.o.. Predmetom zasadnutia valného zhromaždenia bolo prijatie rozhodnutie o zlúčení spoločnosti Král, s.r.o. ako nástupníckej spoločnosti so spoločnosťou Král Consulting, s.r.o. ako zanikajúcej spoločnosti a schválenie návrhu zmluvy o zlúčení.  
17.	V rámci podkladovej dokumentácie bola tiež predložená Zmluva o zlúčení spoločností Král, s.r.o. a Král Consulting vo forme Notárskej zápisnice N 73/2010 Nz 27101/2010 NCRIs  27551/2010 napísanej JUDr. Zuzanou Kolembusovou na Notárskom úrade JUDr. Zuzany Kolembusovej so sídlom v Žiline, Moyzesova 31 dňa 02.08.2010, podľa ktorej došlo k zlúčeniu spoločností Král Consulting a Král, s.r.o., pričom zanikajúcou spoločnosťou je Král Consulting a nástupníckou spoločnosťou je spoločnosť Král, s.r.o..
18.	Z predložených podkladov úrad zistil, že došlo ku zlúčeniu spoločností Král, s.r.o. a Král Consulting. (ďalej len „Zlúčenie“).
19.	Zároveň v rámci podkladovej dokumentácie boli predložené spoločenské zmluvy podnikateľov Král, s.r.o. a Král Consulting, ako aj popis spôsobu prijímania strategických rozhodnutí oboch zlučujúcich sa podnikateľov.
20.	Na základe predložených informácií a podkladov úrad zistil, že jediným spoločníkom podnikateľa Král Consulting je Ing. Pavol Král a v súlade s ustanoveniami Spoločenskej zmluvy týkajúcich sa prijímania strategických rozhodnutí v tejto spoločnosti Ing. Pavol Král vykonával pred Zlúčením výlučnú kontrolu nad podnikom podnikateľa Král Consulting.
21.	Na základe predložených informácií a podkladov úrad zároveň zistil, že 70% podiel na základnom imaní a hlasovacích právach podnikateľa Král, s.r.o. vlastní Ing. Pavol Král a Samuel Faško a Martin Káčerík vlastnia každý 15% podiel na základnom imaní a hlasovacích práv podnikateľa Král, s.r.o.. Úrad preskúmal znenie ustanovení Spoločenskej zmluvy, ktoré upravujú spôsob prijímania takých rozhodnutí tejto spoločnosti ako je schvaľovanie finančného plánu spoločnosti a posudzovanie koncepčných otázok rozvoja spoločnosti, vymenovanie, odvolanie a odmeňovanie konateľov spoločnosti, vymedzenie právomocí a zbavenie povinnosti vykonať určité úlohy, pričom zistil, že strategické rozhodnutia mohol pred Zlúčením prijímať Ing. Pavol Král samostatne a aj po Zlúčení bude prijímať tieto rozhodnutia samostatne. Úrad teda zistil, že výlučnú kontrolu nad podnikom podnikateľa Král, s.r.o. podľa vyššie predmetnej spoločenskej zmluvy vykonával a aj po Zlúčení bude vykonávať Ing. Pavol Král.
22.	Ako je už uvedené vyššie podľa § 9 ods. 1 zákona koncentrácia na účely tohto zákona je proces ekonomického spájania podnikateľov, ktorým je podľa písm. a) zlúčenie alebo splynutie dvoch alebo viacerých samostatných podnikateľov.
23.	Nakoľko obe zlučujúce sa spoločnosti boli výlučne kontrolované Ing. Pavlom Králom, úrad zistil, že Zlúčením nedošlo ku koncentrácii podľa § 9 ods. 1 písm. a) zákona.

Záver

24.	Podľa § 32 ods. 2 písm. c) zákona úrad zastaví konanie rozhodnutím, ak dôvod na konanie nebol daný alebo odpadol.
25.	Úrad berúc do úvahy všetky vyššie uvedené skutočnosti, vychádzajúc z citovaných ustanovení zákona pri posudzovaní oznámenej transakcie rozhodol tak, ako je uvedené vo výrokovej časti tohto rozhodnutia.

Poučenie:	

Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Emília Babiaková
	riaditeľka odboru koncentrácií 

Rozhodnutie sa doručuje:

JUDr. Kvetoslava Kolínová - advokát
Národná 10
010 01 Žilina